open-index/open-wikipedia-markdown huggingface dataset:
Gran Premio de Alemaña de 1982

O Gran Premio de Alemaña de Fórmula 1 de  (oficialmente o **Großer Preis von Deutschland**) foi unha carreira de Fórmula 1 que se celebrou en Hockenheimring o 8 de agosto de 1982. Foi a décimo segunda rolda da tempada de . A carreira foi o 44º Gran Premio de Alemaña e o sétimo, que se celebrou en Hockenheim. A carreira levouse a cabo sobre 45 voltas ao circuíto de 6´797 quilómetros para unha distancia total de carreira de 306 quilómetros. Foi gañado por Patrick Tambay da Scuderia Ferrari.

## Resumo da carreira 
Hockenheim fora modificado desde o ano anterior, a primeira chicane fíxose máis lenta e engadiuse outra chicane para frear os coches a través da moi rápida Ostkurve. Didier Pironi marcou o mellor tempo da práctica, pero resultou ferido de gravidade nun adestramento libre posterior á cualificación para este Gran Premio e nunca volveu a correr de novo na Fórmula Un. Coa pista mollada polas persistentes choivas, Pironi estaba probando pneumáticos nunha volta rápida cando o seu Ferrari golpeou a parte traseira do Renault de Alain Prost a gran velocidade, saltando por encima da parte superior de Prost. Aínda que sobreviviu ao accidente ileso, tivo un profundo efecto en Prost que nunca esqueceu a vista do Ferrari voando sobre o seu coche, o accidente reafirmou os seus puntos de vista sobre a condución dos coches de F1 en mollado onde a visibilidade era practicamente nula detrás doutro coche.

Grazas ás longas rectas de Hockenheim, os coches turboalimentados foron abrumadoramente dominantes na cualificación. Non é só que os coches turboalimentados ocuparan as 6 primeiras posicións na grella, a maior proba do dominio foi que o turbo cualificado máis lento o de Riccardo Patrese, sexto, pilotando o Brabham-BMW foi 2´9 segundos máis rápido que o máis rápido cualificado sen turbo, Michele Alboreto sétimo cualificado, pilotando Tyrrell con motor Ford-Cosworth.

Ferrari nunca retirou ao ferido Pironi, polo que a pole position foi deixada baleira na saída. Nelson Piquet liderou a carreira, pero chocou con Eliseo Salazar mentres pasaban pola nova chicane da Ostkurve. Os dous coches detivéronse, un Piquet iracundo saíu rapidamente do seu Brabham, achegouse a Salazar, e furioso comezou a golpear e patear a Salazar, e continuou durante algún tempo logo da colisión. Patrick Tambay, conducindo o único Ferrari, gañou a súa primeira carreira na Fórmula Un.

## Clasificación 
### Cualificación 
### Carreira 
## Posicións logo da carreira 
;Clasificación do campionato de pilotos

;Clasificación do campionato de construtores

* **Nota**: Só están incluídos os cinco primeiros postos en ambos os grupos de clasificación.

## Notas 
*A menos que se indique o contrario, todos os resultados da carreira tómanse de *

### Ligazóns externas
Flerovio

O **flerovio** (anteriormente chamado **ununcuadio**, **Uuq**) é un elemento químico radioactivo de símbolo **Fl** e número atómico 114. Foi nomeado na honra de Gueorgui Fliórov.

## Notas 
## Véxase tamén 
### Bibliografía 
* 
* 
*
Triglav (mitoloxía)

[miniatura|Estatua de Triglav en [Polonia.]]
**Triglav** (lit. "O de tres cabezas") é unha divindade da mitoloxía eslava. Ten tres cabezas, e gobernaba os tres reinos: o ceo, a terra e os infernos.

No seu culto figuraba un cabalo sagrado que servía como oráculo. Antes de emprender unha expedición, colocábanse sobre o chan nove lanzas, separadas unha da outra; e rapidamente, o sacerdote aseguraba a renda do animal. O sacerdote facía percorrer o animal por tres veces nos dous sentidos, dentro do espazo do cal se atopaban; se este tocaba en calquera das lanzas, era un mal presaxio; e a expedición debía ser cancelada; en caso contrario, a mesma tería éxito.

## Notas 
## Véxase tamén 
### Bibliografía 
* 
* 
* 
* 
* 
* 
* 
* 
* 
* 
*
Juan Luis Abásolo

**Juan Luis Abásolo Garay**, nado en Balmaseda (Biscaia) o 23 de abril de 1941, é un exfutbolista vasco que xogaba na demarcación de dianteiro.

## Traxectoria 
Formouse nas categorías inferiores do Barakaldo CF, debutando co primeiro equipo en Segunda División na tempada 1960/61, ao ano seguinte fichou pola SD Indautxu. No verán de 1962 fichou polo Celta de Vigo, co que estivo a punto de acadar o ascenso a Primeira División no ano 1963. Ao finalizar esa única tempada en Vigo mercou a carta de liberdade e fichou polo Recreativo de Huelva. Retirouse do fútbol profesional xogando de novo no Indautxu.
Mega Hits FM

A **Mega Hits** é unha estación de radio da r/com - Renascença Comunicação Multimédia cuxo público é a mocidade. A Mega Hits transmite esencialmente música  Pop e Rock.

## Frecuencias
*Lisboa - 92.4 FM
*Porto - 90.6 FM
*Coímbra - 90.0 FM
*Sintra - 88.0 FM
*Aveiro - 96.5 FM
*Braga - 92.9 FM

## Programas e presentadores
***Mega Manhãs**: Daniel Fontoura e Paulo Pereira (7h-11h)
***(música)**:Maria Correia (11h-16h)
***A Tarde**: Filipa Galrão e Rui Maria Pêgo (16h-20h)
***(música)**:David Carronha (20h-24h)
***Web 10**: Nelson Cunha (sábados - 12-14h)

## Ligazóns externas
*Mega Hits - Sitio Oficial
*Mega Hits - Emisión Online
Pieiros

**Pieiros** (en castelán e oficialmente: **Pieros**) é unha localidade e entidade local menor do concello de Cacabelos, situado na comarca do Bierzo. Está situado na estrada entre Vilafranca do Bierzo e Cacabelos.

## Demografía
Ten unha poboación de 35 habitantes, con 19 homes e 16 mulleres.

## Notas
Festival de Eurovisión Júnior 2006

O **IV Festival de Eurovisión Júnior** celebrouse o 2 de decembro de 2006 na Sala Polivalenta da cidade de Bucarest, Romanía. A gala foi presentada por Andreea Marin e Ioana Ivan e contou coa participación de 15 países. O gañador foi Rusia, que estivo representada polo dúo de xemelgas Xemelgas Tolmachevy, formado por Nastya e Masha Tolmachevy de 9 anos, que interpretaron a canción *Vesna (Jazz de primavera)*.

Os países debutantes nesta edición foron Portugal e Ucraína, mentres que Serbia participou de forma solitaria ao Montenegro independizarse de Serbia e Montenegro en xuño de 2006. E retornou Chipre.

As cadeas de televisión nacionais dos países escandinavos que participaron nas tres edicións anteriores (Dinamarca, Noruega e Suecia), retíraronse do Festival xa que consideraron que o evento perdera a súa esencia de ser un espectáculo feito por nenos e para nenos. Por sorte, a canle privada sueca TV4 adquiriu os dereitos de transmisión do evento, polo que Suecia tivo representante.

Ademais de Dinamarca e Noruega tamén se retiraron desta edición Letonia (por razóns económicas) e o Reino Unido (polas baixas audiencias televisivas das edicións anteriores).

## Países participantes 
### Cancións e artistas 
## Celebración do festival 
### Votacións 
#### Táboa de puntuacións 
#### Máximas puntuacións 
Os países que recibiron 12 puntos son:

## Véxase tamén 
* Festival de Eurovisión Júnior
* Festival de Eurovisión 2006
Quilous

**Quilous** (en castelán: **Quilós**) é unha localidade do concello de Cacabelos, na comarca do Bierzo, na provincia de León, Castela e León.

## Situación
Atópase preto das localidades de Vilaboa, San Cremenzo e Arborboa.

## Demografía
San Marino no Festival de Eurovisión Júnior

**San Marino** ía participar por primeira vez no IX Festival de Eurovisión Júnior que se celebrou o 3 de decembro de 2011 en Iereván, Armenia. Non obstante, o 7 de outubro de 2011, Alessandro Capicchioni, xefe da delegación de San Marino, confirmou que o país se retiraba da competición debido a que non contaba co tempo suficiente para levar a cabo unha candidatura ou preselección nacional.

O 25 de outubro de 2013, San Marino confirmou oficialmente a súa participación no Festival de Eurovisión Júnior 2013, sendo esta a súa primeira aparición no certame.

## Participacións
[miniatura|right|250px|[Michele Perniola en Kiev (2013).]]

## 12 puntos
## Véxase tamén 
### Outros artigos 
* San Marino no Festival de Eurovisión
Serbia e Montenegro no Festival de Eurovisión Júnior

**Serbia e Montenegro** participou no Festival de Eurovisión Júnior tan só unha vez durante a súa existencia. Foi no Festival de Eurovisión Júnior 2005 con Filip Vucic que representou ao país con *Fudbal Ljubav Pa*.

Após a disolución do país en 2006, Serbia continuou participando no concurso, debutando no 2006, mentres que Montenegro debutou como nación independente no 2014.

## Participacións 
## Votacións 
Serbia e Montenegro deu as máximas puntuacións en 2005 a:

Serbia e Montenegro recibiu as máximas puntuacións en 2005 a:

## Véxase tamén 
### Outros artigos 
* Serbia e Montenegro no Festival de Eurovisión
Eslovenia no Festival de Eurovisión Júnior

**Eslovenia** debutou no Festival de Eurovisión Júnior 2014, celebrado o 15 de novembro de 2014 en Malta.

## Participacións
## 12 puntos
*Malta deu os seus 12 puntos a:

## Véxase tamén 
### Outros artigos 
* Eslovenia no Festival de Eurovisión
Italia no Festival de Eurovisión Júnior

**Italia** debutou no Festival de Eurovisión Júnior 2014, logrando un primeiro posto con Vincenzo Cantiello coa canción *Tu primo grande amore*, a cal lle outorgaron 159 puntos, converténdose así na segunda gañadora máis votada da historia do Festival de Eurovisión Júnior.

## Participacións
## Véxase tamén 
### Outros artigos 
* Italia no Festival de Eurovisión
Rusia no Festival de Eurovisión Júnior

**Rusia** debutou no Festival de Eurovisión Júnior na edición do ano 2005. Obtivo a súa primeira vitoria na súa segunda aparición no 2006, cando as Xemelgas Tolmachevy, gañaron o festival coa canción "Vesenniy Jazz".

A cadea RTR reprensentou a Rusia no Festival de Eurovisión Júnior, seleccionando a Ekaterina Ryabova como representante do país na edición de 2009 en Kíiv coa canción "Malenkiy prints". Ekaterina Ryabova volveu representar ao país de novo en 2011 coa canción "Kak Romeo i Dzhulyetta".

## Participación 
* No 2009 Rusia empatou con Armenia con 116 puntos e para desempatar cóntase o país que reciba máis veces os 12 puntos. Armenia recibiunos 3 veces e Rusia recibiunos 2 veces, finalmente o 2º lugar ocupouno Armenia e o 3º Rusia.
* En 2011 Rusia empatou con Belarús con 99 puntos e para desempatar cóntase o país que reciba máis veces os 12 puntos. Co cal Belarús obtivo a 3ª posición e Rusia a 4ª posición.

[miniatura|250px|Vladislav Krutskikh en [Hasselt (2005)]]

## Votacións 
Rusia deu máis puntos a...

Rusia recibiu máis puntos de...

## 12 puntos 
## Notas 
## Véxase tamén 
### Outros artigos 
* Rusia no Festival de Eurovisión
* Xemelgas Tolmachevy
Festival de Eurovisión Júnior

O **Festival da Canción de Eurovisión Júnior** (**Junior Eurovision Song Contest**, en inglés) é un concurso organizado pola Unión Europea de Radiodifusión, a imaxe e semellanza do Festival de Eurovisión, pero para nenos de entre 8 e 16 anos.

O ano anterior á primeira edición celebrouse un festival similar, o Melodi Grand Prix Nordic, no que só participaron tres países escandinavos; este festival gañouno Razz por Dinamarca coa canción *Kickflipper*. A imaxe deste festival, a Unión Europea de Radiodifusión decidiu organizar o Festival de Eurovisión Júnior 2003, que tivo lugar en Copenhaguen o 15 de novembro de 2003.

Iniciouse con varios países da Europa Occidental, con todo, ano tras ano aumentaron os países de Europa do Leste e fóronse retirando os que iniciaron o concurso.

Segundo o posto, tanto Belarús como Armenia son os países máis exitosos na historia do festival, con cinco postos no top 3. Belarús e Xeorxia son os únicos países en gañar o festival máis dunha vez; o primeiro tivo dúas vitorias no 2005 e 2007, e o segundo gañouno no 2008 e 2011.

A maior vitoria foi a da cantante española María Isabel no 2004 que logrou 171 puntos, batendo un récord que aínda non foi superado, con 8 puntuacións máximas. A canción *Antes muerta que sencilla* segue sendo a de máis éxito do festival.

Nas primeiras seis edicións (do 2003 ao 2008), o festival tivo boa aceptación en países interesados en participar. A partir da edición do 2009 celebrada en Ucraína, o festival empezou un declive que se agudizou nas edicións do 2012 e 2013, ao participar só 12 países, a maioría novos. Na edición do 2014 que se celebrou en Malta, igualouse o número de participantes das edicións do 2003 e 2005, un total de 16. Cómpre destacar o retorno de Bulgaria (ausente dende o 2012), Chipre (ausente dende o 2010) e Serbia (ausente dende o 2011) e o debut de tres países: Eslovenia, Italia e Montenegro. En contraste, Azerbaidján, Macedonia e Moldova son os tres países que participaron no 2013 e non no 2014.

## Sedes 
## Participación 
miniatura|300px|Participaciones dende 2003:

## Países gañadores 
miniatura|300px|Mapa de gañadores.

## Notas
Augusto Portela

**Augusto Portela Valdomir**, nado en Buenos Aires o 30 de novembro de 1893 e finado na Coruña o 29 de outubro de 1982, foi un fotógrafo galego.

## Traxectoria 
Fillo do fotógrafo coruñés Antonio Portela Paradela. Dirixiu o documental *La ciudad de cristal* e colaborou coas súas fotografías en *El Pueblo Gallego*. En 1924 recibiu a Medalla de Ouro na Exposición de arte fotográfico celebrada en Lugo.

## Vida persoal 
Casou con Rosa Barreiro Lago.

## Notas
Gran Premio de Suíza de 1982

O **Gran Premio de Suíza de 1982** foi unha carreira de Fórmula Un, celebrada o 29 de agosto de 1982 no Circuíto de Dijon-Prenois en Francia. Esta foi a única vitoria da tempada do eventual Campión do Mundo Keke Rosberg.

Esta foi a última carreira do Gran Premio de Suíza ata a data, a anterior carreira foi unha carreira fóra de campionato celebrada en 1975. A anterior carreira de campionato, tivo lugar en 1954.

## Clasificación 
### Cualificación 
### Carreira 
## Posicións logo da carreira 
;Clasificación do campionato de pilotos

;Clasificación do campionato de construtores

* **Nota**: Só están incluídos os cinco primeiros postos en ambos os grupos de clasificación.

## Notas 
## Notes 
* **Primeira vitoria:** Keke Rosberg.
* Primeira vitoria dun piloto finés.
* Patrick Tambay non puido saír debido a unha enfermidade.

*A menos que se indique o contrario, todos os resultados da carreira tómanse de *

### Ligazóns externas
Miranda (satélite)

**Miranda**, tamén coñecido como **X-4**, foi un satélite artificial do Reino Unido usado para facer diversos experimentos no espazo. Foi lanzado o 9 de marzo de 1974 desde a Base Vandenberg da Forza Aérea mediante un foguete Scout D1, aínda que orixinalmente planeouse lanzalo mediante un foguete Black Arrow.

## Características 
Miranda foi un satélite estabilizado por xiro lanzado entre outras cousas para probar un sistema de xiroscopios para control de actitude e doutro sistema de xiroscopios para o control da velocidade de rotación.

O satélite tiña forma de caixa de 83,5&nbsp;cm de altura cunha base cadrada de 66,5&nbsp;cm de lado. A alimentación eléctrica corre a cargo de paneis solares que despregados medían 250&nbsp;cm de lonxitude e que alimentaban varias baterías.

Miranda foi inxectado nunha órbita inicial de 710&nbsp;km de perixeo e 913&nbsp;km de apoxeo, cunha inclinación orbital de 97,8 graos e un período orbital de 101 minutos.

## Experimentos 
Miranda levaba cinco experimentos a bordo:

* Un sistema de chorros de gas propano nos tres eixos para posicionamento orbital.
* Un sensor da estrela Canopus para medir a reflectividade e as interferencias producidas polos chorros de propano.
* Un sensor de albedo da Terra.
* Células solares para probas de degradación por radiación.
* Catro detectores infravermellos para avisos de eclipse para o experimento da estrela Canopus.

## Notas
Real Federación Española de Béisbol y Sófbol

A **Real Federación Española de Béisbol y Sófbol (RFEBS)** é o organismo reitor do béisbol e do sófbol en España desde a súa fundación o 23 de marzo de 1944 baixo o nome de **Federación Española de Pelota Base**.

Estende a súa actividade e competencia a todo o territorio nacional, e está composta polas federacións de ámbito autonómico, os clubs deportivos, os deportistas, os técnicos e os xuíces. Supervisa e emite resultados e calendarios. Encárgase da formación e elección dos integrantes dos equipos que representarán a España nas competicións internacionais.

## Historia 
Fundada oficialmente o 23 de marzo de 1944 baixo o nome de **Federación Española de Pelota Basee**, tivo como primeiro presidente a Francisco Amescua García-López.

Está afiliada á Confederación do Béisbol Europeo (CEF) e á Federación Internacional de Béisbol (IBAF)

### Presidentes 
## Notas 
## Véxase tamén 
### Outros artigos 
* Béisbol
### Ligazóns externas 
* Páxina web oficial
Gaceta de Galicia (Vigo)

***Gaceta de Galicia*** foi unha revista, de carácter bilingüe, editada en Vigo en 1929.

## Historia e características 
miniatura|300px|Outro detalle da cuberta
Subtitulada *Letras, artes, industrias, actualidades, etc*, apareceu o 4 de agosto de 1929. Fundada por Eugenio de Olano, estaba dirixida por José Luís Viñas Castro. Revista quincenal con moita información gráfica, no seu primeiro número formula os obxectivos de achegar a Galicia as novas correntes de pensamento que se daban en Europa e América. Entre os seus colaboradores figuraron Roberto Blanco Torres, Ramón Otero Pedrayo, Eugenio Montes, Evaristo Correa Calderón, Álvaro das Casas, Florentino López Cuevillas, Cándido Fernández Mazas, Carlos Maside e Ksado.

## Notas 
## Véxase tamén 
### Bibliografía 
* 
* 

* 
### Outros artigos 
* *Gaceta de Galicia. Diario de Santiago*
José Luís Viñas Castro

**José Luís Viñas Castro** foi un xornalista galego.

## Traxectoria 
Dirixiu a revista viguesa *Gaceta de Galicia* en 1929. Foi secretario da Vuelta ciclista a Galicia en 1933.

## Notas
Guillermo Fernández Vara

**Guillermo Fernández Vara**, nado en Olivenza o 6 de outubro de 1958 e finado en Badaxoz o 5 de outubro de 2025, foi un médico e político socialista español que foi presidente de Estremadura, primeiro entre 2007 e 2011 e de novo dende o 7 de xuño de 2015 ata xuño de 2023.

## Traxectoria 
Fillo dun xuíz destinado en Olivenza e dunha oliventina, estudou nun centro dos xesuítas de Villafranca de los Barros  EXB, Bacharelato e COU; logo marchou estudar medicina á Universidade de Córdoba ata se licenciar en 1983. Tres anos despois ingresou por oposición no Corpo Nacional de Médicos Forenses e foi profesor colaborador de medicina legal na Universidade de Valencia (1986-1987). En 1988 logrou a praza de médico forense con destino en Estremadura, e asemade asumía o posto de profesor asociado na Universidade de Estremadura.

Nesa época entrou a militar no PSOE, onde acabou exercendo postos públicos desde mediados da década de 1990. Na administración autonómica estremeña foi director xeral de Saúde pública e Consumo (1995-1996), conselleiro de Benestar Social (1996-1999), conselleiro de Sanidade e Consumo (1999-2007) e desde 2003 deputado na asemblea estremeña pola provincia de Badaxoz.

Trala negativa do daquela presidente de Estremadura, Juan Carlos Rodríguez Ibarra de ser de novo candidato á Presidencia da Xunta, o día 20 de setembro a Comisión Executiva Rexional do PSOE aclamaba por unanimidade a Fernández Vara como candidato á presidencia nas eleccións de 2007. Eses comicios gañounos o PSOE por maioría absoluta, co 52% dos votos e 25 puntos por riba do PP. Por conseguinte, Fernández Vara foi investido como presidente da Xunta de Estremadura o 27 de xuño de 2007.  Nas eleccións de 2011 repetiu como candidato á presidencia estremeña, mais o seu partido quedou en segundo lugar tras o PP. A abstención de Izquierda Unida fixo posible que o candidato popular José Antonio Monago lograse a presidencia da Xunta de Estremadura, mantendo Fernández Vara a secretaria xeral do PSOE estremeño e sendo de novo candidato polo PSOE á presidencia nas eleccións de 2005.

## Vida persoal
Fixo público que padecía cancro de estómago, do que foi operado en 2024.
Lipoproteína de densidade intermedia

As **lipoproteínas de densidade intermedia** (**IDL**s, do inglés *Intermediate-density lipoproteins*) son un tipo de lipoproteínas de densidade intermedia entre a das VLDL e a das LDL, que se forman a partir da degradación das VLDL. As IDL son un dos cinco grandes tipos de lipoproteínas, xunto cos quilomicrons, VLDL, LDL, e HDL, que participan no transporte do colesterol e outros lípidos pola corrente sanguínea. Cada partícula de IDL nativa consta de proteínas que rodean moléculas de lípidos, coa parte externa hidrófila o que permite a súa solubilidade no medio acuoso do plasma sanguíneo, e un interior hidrófobo. O seu tamaño en xeral é de 25 a 35&nbsp;nm de diámetro, e conteñen maiormente triglicéridos e ésteres do colesterol, e algúns fosfolípidos. Son retirados do sangue e eliminadas no fígado por medio de endocitose mediada por receptor, ou degradadas no sangue para formar partículas LDL.

En xeral, as IDL son parecidas ás lipoproteínas de baixa densidade (LDL), transportan triglicéridos e colesterol e, igual que as LDL, poden favorecer a formación de ateromas.

Orixínanse a partir das lipoproteínas de moi baixa densidade (VLDL). As VLDL son lipoproteínas ricas en triglicéridos segregadas polo fígado, que transportan os triglicéridos en dirección ao tecido adiposo e o músculo. Os triglicéridos das VLDL son en gran parte retirados nos capilares polo encima lipoproteína lipase, e as VLDL volven á circulación sendo unhas partículas máis pequenas que reciben o nome de lipoproteínas de densidade intermedia (IDL). As IDL perderon a maior parte dos triglicéridos que tiñan cando eran VLDL, pero aínda reteñen ésteres do colesterol. Algunhas das partículas IDL son captadas rapidamente polo fígado; outras permanecen na circulación, onde poden sufrir unha hidrólise adicional de triglicéridos e converterse en LDL. Unha característica distintiva das IDL é o seu contido de moitas copias do ligando de receptor **ApoE**, xunto cunha soa copia da apolipoproteína **ApoB-100**. As moitas copias de  ApoE que teñen, permiten que a IDL se una ao receptor de LDL con moi alta afinidade. Cando a IDL se converte en LDL, a ApoE abandona a partícula e só permanece a ApoB-100; ademais, a afinidade polo receptor de LDL redúcese moito.

## Notas
* Brown MS e Goldstein JL (1986). A receptor-mediated pathway for cholesterol homeostasis. *Science*  232:34–47.
La isla mínima

***La isla mínima*** é un filme español dirixido por Alberto Rodríguez que se estreou no 2014. A longametraxe foi presentada na Sección Oficial da 62 edición dio Festival Internacional de Cine de San Sebastián, en setembro de 2014, onde foi galardoada coa Concha de Prata ó mellor actor para Javier Gutiérrez e o premio do xurado á mellor fotografía para Álex Catalán. Foi a gran gañadora da XXIX edición dos Premios Goya, na cal obtivo 10 galardóns, incluído o de mellor filme.

## Personaxes 
* Raúl Arévalo como Pedro
* Javier Gutiérrez como Juan
* Antonio de la Torre como Rodrigo
* Nerea Barros como Rocío
* Jesús Castro como Quini
* Mercedes León como Señora Casa Coto
* Adelfa Calvo como Fernanda
* Manolo Solo como xornalista
* Salvador Reina
* Jesús Carroza
* Juan Carlos Villanueva

## Notas
Xeorxia no Festival de Eurovisión Júnior

**Xeorxia** debutou por primeira vez en 2007 no V Festival de Eurovisión Júnior. A cantante Mari Romelashvili foi a súa primeira representante (por elección interna) cantando o tema *Odelia Ranuni* o cal nesa edición foi interpretado na 1ª posición pero finalmente quedou en 4º lugar con 116 puntos, por delante de Macedonia e por detrás de Serbia.

Ao ano seguinte decidiron seguir participando no festival elixindo ao trío Bzikebi e a súa canción *Bzz...*, a cal conseguiu a vitoria con 154 puntos. A canción se fixo con letra inventada que representaba ao zunido que realizan as abellas.

A edición de 2008 foi a súa primeira vitoria e no ano 2011 volveron gañar, esta vez con 108 puntos, co grupo Candy.

## Participación 
## Votacións 
[miniatura|250px|Bzikebi en Limasol ([2008).]]

Xeorxia deu máis puntos a:

Xeorxia recibiu máis puntos de:

## 12 puntos 
## Véxase tamén 
### Outros artigos 
* Xeorxia no Festival de Eurovisión
Illa A Polbeira

:*Non confundir coas homónimas **Polveiras**, arquipélago de illotes rochosos na costa de Corrubedo, en .*

**A Polbeira****,** tamén aparece castelanizada como **Polveiras** nalgunhas cartografías e documentos, é un illote situado en cabo Silleiro, na parroquia de Baredo, no concello pontevedrés de Baiona. Atópase no espazo da Costa de Baiona-A Guarda.

## Xeografía  
Conforma, xunto coa illa Carral, a illa Aguieira e a illa Negra, un pequeno arquipélago. Ao seren illotes rochosos, son ricos en marisco, especialmente en percebes, polo que son apreciados polas mariscadoras.

Debe o seu nome seguramente a riqueza de polbos.

;Referencias

## Véxase tamén 
### Bibliografía 
*  e . "Os nomes do mar", pp. 6-55 en *Raigame* n.º 22. 2005. Deputación de Ourense.
* . "Os nomes do mar. Talasonimia na costa sur galega", pp.&nbsp;309–338 en *Toponimia e cartografía* 2010. CCG. ISBN 978-84-92923-08-3.

### Outros artigos 
* Polveira
* Ría de Baiona
Gran Premio de Italia de 1982

O **Gran Premio de Italia de 1982** foi unha carreira de Fórmula 1 celebrada no circuíto de Monza o 12 de setembro de 1982. A carreira, que se disputou sobre 52 voltas, foi a décimo quinta proba da tempada de . A carreira foi o 52º Gran Premio de Italia

## Clasificación 
## Posicións logo da carreira 
;Clasificación do campionato de pilotos

;Clasificación do campionato de construtores

* **Nota**: Só están incluídos os cinco primeiros postos en ambos os grupos de clasificación.

## Notas 
*A menos que se indique o contrario, todos os resultados da carreira tómanse de *

## Véxase tamén 
### Ligazóns externas
Tony Aubin

**Tony Aubin**, nado o 8 de decembro de 1907 en París (Francia) e finado na mesma cidade o 21 de setembro de 1981, foi un compositor e director de orquestra francés. Destacou especialmente polas súas composicións de música para o cine.

## Traxectoria 
[miniatura|375px|Clase de composición de Dukas. De esquerda a dereita cerca do piano: [Pierre Maillard-Verger, Elsa Barraine, Yvonne Desportes, Tony Aubin, Pierre Revel, Georges Favre, Paul Dukas, René Duclos, Georges Hugon, Maurice Duruflé. Á dereita, sentados: Claude Arrieu, Olivier Messiaen.]]
Tony Aubin naceu o 8 de decembro de 1907 en París (Francia), fillo do avogado Anthony Aubin. Entre 1925 e 1930 estudou teoría da música, contrapunto e orquestración e composición no Conservatorio de París con Samuel Rousseau, Noel Gallon e Philippe Gaubert e Paul Dukas respectivamente. En 1930 gañou o Prix de Rome pola súa cantata *Actaeon*, o que fixo engalar a súa carreira como compositor nesta década.

Entre 1937 e 1944 foi director artístico de Paris Mondial. En 1945 foi nomeado profesor de composición do Conservatorio de París, sucedendo a Jean Roger-Ducasse no posto que xa ocupara o seu profesor Dukas, permanecendo no carto ata 1977, e contandose entre os seus alumnos a Olivier Alain, Garbis Aprikian, Raynald Arseneault, Jocelyne Binet, Jacques Castérède, Pierre Cochereau, Marius Constant, Ginette Keller, Talivaldis Kenins, Yüksel Koptagel, Ron Nelson, Makoto Shinohara, ou o brigantino Carlos López García-Picos.

Dirixiu numerosas composicións á fronte da Orchestre de la RTF entre 1945 e 1960.

Despois da morte da súa primeira muller, Louise Clavius-Marius, casou coa súa alumna Francine Tremblot de la Croix (1938-), compositora e directora artística do Conservatorio de Rueil-Malmaison.

## Obra 
A súa obra, fortemente influenciadas polo impresionismo de Ravel e Dukas, inclúe sonatas para piano, música de cámara, orquestral, vocal, así como unha importante produción de música radiofónica e cinematográfica.

### Composicións para o cine 
* 1941: *Le pavillon brûle*, de Jacques de Baroncelli
* 1942: ''À l'assaut des Aiguilles du Diable*, de Marcel Ichac
* 1943: *Les Ailes blanches*, de Robert Péguy
* 1943: *Le Corbeau*, de Henri-Georges Clouzot
* 1943: *Sondeurs d'abîmes*, de Marcel Ichac
* 1943: *Ceux du rivage*, de Jacques Séverac
* 1944: *La Collection Ménard*, de Bernard Roland
* 1948: *La Belle Meunière*, de Marcel Pagnol (adaptation de la musique de Franz Schubert)
* 1949: *La Vie est un rève*, de Jacques Séverac
* 1952: *Groenland, 20 000 lieues sur les glaces*, de Marcel Ichac e Jean-Jacques Languepin
* 1952: *Victoire sur l'Annapurna*, de Marcel Ichac
* 1962: *Dunoyer de Segonzac*, documental de Michèle Brabo
* 1966: *Illusions perdues'' (feuilleton télé), de Maurice Cazeneuve d'après Honoré de Balzac

## Premios e recoñecementos 
Tony Aubin foi elixido membro do Instituto de Francia en 1969, converténdose en presidente da Academia de Belas Artes en 1979. Foi condecorado coa Lexión de Honor, a Orde Nacional do Mérito e a Orde das Artes e as Letras.

## Notas 
## Véxase tamén
Éster do colesterol

[upright=1.8|miniatura|Molécula de colesterol esterificada con [ácido palmítico.]]
Os **ésteres do colesterol** ou **colesteril ésteres** (tamén colesterilésteres), son lípidos da dieta ou sintetizados no organismo formados por unha molécula de colesterol esterificada no OH do C3 por un ácido graxo. Aínda que o colesterol é unha molécula anfipática por ter o seu OH libre, os ésteres do colesterol son hidrófobos e moi pouco solubles en auga. O colesterol é insaponificable, pero os ésteres do colesterol poden ser saponificados, orixinando xabóns, xa que teñen un ácido graxo. Os ésteres do colesterol son transportados polo sangue dentro de lipoproteínas. Son hidrolizados polos encimas pancreáticos, como a colesterol esterase, para producir colesterol e ácidos graxos libres. Están asociados coa aterosclerose.

A carencia ou baixa actividade do encima lipase ácida lisosómica fai que os ésteres do colesterol e triglicéridos se acumulen nos tecidos e orixinen enfermidades de almacenamento de ésteres do colesterol.

## Síntese 
No fígado os ésteres do colesterol obtéñense da reacción entre o acil-CoA (que leva o ácido graxo) e o colesterol, orixinándose o éster do colesterol e coencima A libre. A reacción é reversible e está catalizada por un encima transferase denominado esterol O-aciltransferase (ACAT).

No sangue a reacción para obter ésteres do colesterol realízaa un encima transferase chamado fosfatidilcolina-esterol O-aciltransferase (LCAT). O encima é activado pola apolipoproteína apoA1 presente nas lipoproteínas HDL (ou "colesterol bo"), que son as responsables do transporte do colesterol e dos seus ésteres polo sangue. A reacción é reversible.

## Notas 
## Véxase tamén 
### Outros artigos 
* Proteína transferente do colesteriléster
* Enfermidade de almacenamento do colesteril éster
Grilanda

[miniatura|Grilanda con flores de [calendula para unha voda.]]
Unha **grilanda** (pode vir do provenzal *guirlanda* e esta, ao mellor, do francés antigo *garlande* 'que adorna') é unha coroa aberta por un extremo, fabricada con flores, pólas ou follas. Tamén se chama así a tira tecida de flores e pólas que forman un círculo.

## Cadea de margaridas
miniatura|275px|Unha cadea de margaridas.

Unha grilanda creada da flor das margaridas chámase cadea de margaridas. Un xeito de crear unha cadea de margaridas é facendo un burato na base do talo, xeralmente coas unllas, ou facendo un nó sinxelo. O talo da flor seguinte pódese unir do burato e coa repetición deste proceso é posible construír cadeas e formar con eles pulseiras e colares.

## Notas
Mockup

En deseño, un **mockup** ou **mock-up**, é un modelo en escala ou de tamaño real dun proxecto ou dispositivo, usado para o ensino, demostracións, avaliación de deseño, promoción e outros propósitos. Un *mockup* é un prototipo se fornece polo menos parte da funcionalidade dun sistema e permite probar un proxecto. Os *mockups* son usados principalmente por deseñadores para adquirir un *feedback* dos usuarios.[miniatura|O servizo de transporte espacial de paseo do [Ómnibus Espacial America é un exemplo de *mockup*.|centro]]

## Notas
Oruchuban Ebichu

**Oruchuban Ebichu** (おるちゅばんエビちゅ lit. Ebichu organiza a casa) é un manga creado por Risa Itō publicado por Futabasha. Tamén conta cunha adaptación ao anime, a cal foi producida por Gainax, pero animada por Group TAC, que foi transmitida por DirecTV Xapón, e ademais era un dos tres animes que facían parte dun show chamado *Ai no Awa Awa Hour*. Foi transmitida no Xapón do 1 de agosto de 1999, ata o 1 de outubro dese mesmo ano.

*Orochuban Ebichu* é un anime e un manga dirixido ao público adulto, debido á súa explícita violencia, linguaxe ofensivo, e escenas de sexo explícito das cales só poderían mostrarse por DirectTV Japan. A versión inédita só pode atóparse en DVD. O programa está feito cun estilo de arte moi sinxelo, e o seu contido sexual está dirixido máis cara ao xénero de comedia, o cal se considera ecchi, ca a un xénero fetichista.

## Personaxes 
* **Ebichu** - Hámster moi imperativa que se encarga das tarefas do fogar. 
* **Ama** - É a dona de Ebichu.
* **Kaishounachi** - Mozo da ama. É infiel e non se leva ben con Ebichu.
* **Maa-kun** - É amigo de *Kaishounachi* e está profundamente namorado de Ebichu.
* **A caseira** - É a dona do edificio onde viven Ebichu e á súa ama.
* **Os Kobayashi** - Son unha parella de recentemente casados que se mudan ao apartamento de ao lado. Ebichu e a súa dona espíanlles con frecuencia. 
* **Watanabe-san** - É amiga da ama de Ebichu, sempre está a sorrir e encántanlle as flores.

## Véxase tamén 
### Ligazóns externas 
* Páxina oficial do anime de Oruchuban Ebichu 
* Páxina oficial do manga de Oruchuban Ebichu
Monfero (homónimos)

Como topónimo **Monfero** pode referirse a:

;En Galiza
***Monfero**, concello da comarca do Eume;
****San Fiz de Monfero**, parroquia de dito concello;
****Santa Xiá de Monfero**, parroquia de dito concello.
Glendale, California

**Glendale** é unha cidade do condado dos Ánxeles (California), nos Estados Unidos. Segundo o censo de 2013, a súa poboación é de 196.021 o que a converte na terceira meirande cidade do condado e a número 22 do estado de California. Glendale limita polo leste con San Fernando Valley, polo noroeste cos barrios de Sun Valley e Tujunga dos Ánxeles; polo nordeste con La Cañada Flintridge e polo oeste con Burbank e Griffith Park.

Glendale ten unha das maiores comunidades de habitantes de orixe armenia de todo o país. No 2013, Glendale foi considerado o barrio dos Ánxeles do Ano polos lectores e editores de Curbed.com.

## Notas 
## Véxase tamén 
### Ligazóns externas 
*Páxina oficial de Glendale
Kinna

**Kinna** é unha localidade da comuna de Mark, no Condado de Västra Götaland, en Suecia. No 2010, tiña 14.776 habitantes. Kinna está localizado a 30&nbsp;km ó sur de Borås e a 60&nbsp;km ó sueste de Gotemburgo.

## Véxase tamén
España no Festival de Eurovisión Júnior

**España** foi un dos países que debutou no Festival de Eurovisión Júnior 2003, e é o que mellor percorrido e posicións levou no certame, obtendo unha vitoria en 2004 coa artista María Isabel e a súa canción *Antes muerta que sencilla*, dous segundos postos e un cuarto posto como posición máis baixa. A pesar dos seus bos resultados, a RTVE decidiu en 2007 non volver participar no certame porque, segundo Javier Pons, ex-director de RTVE, "fomenta estereotipos que non compartimos" e tamén pola "explotación" á que se someten os nenos.

No Festival de Eurovisión Júnior 2011, coa intención de aumentar o número de participantes para asegurar a viabilidade do concurso, a UER negociou ata o último momento coas televisións de España, Italia e San Marino. Se ben a RTVE amosou certo interese en participar no certame, España non puido confirmar a súa participación a tempo, polo tanto non puido participar nel. Agardábase que España retornara ao festival en 2014 cunha canle de televisión privada non-membro da UER (Atresmedia ou Mediaset España), sendo esta participación baixo permiso especial do organismo europeo pero problemas burocráticos o impediron.

## Participacións 
## Votacións 
España deu máis puntos a:

España recibiu máis puntos de:

## 12 puntos 
* España deu 12 puntos a:

## Véxase tamén 
### Outros artigos 
* España no Festival de Eurovisión
Schönhausen

**Schönhausen** é unha cidade do distrito de Stendal en Saxonia-Anhalt, Alemaña. É a sede administrativa do *Verbandsgemeinde* ("concello colectivo") de Elbe-Havel-Land.

## Historia 
Schönhausen foi fundada a comezos do século XIII polos bispos de Havelberg. O edificio máis antigo do lugar data de 1222, e é unha igrexa románica construída con ladrillo. En 1562, a través da chamada *Permutationsvertrag*, a vila pasou a ser parte do territorio dos Bismarck.

Durante a Guerra dos Trinta Anos, foi case destruída por Suecia. A comezos do séclo XVIII, o castelo de Bismarck acabouse de construír. O 1 de abril de 1815 naceu Otto von Bismarck. Porén, o ano seguinte trasladouse a Pomerania. Trala morte do seu pai, el fíxose cargo da familia. O 2 de agosto de 1958, o Castelo de Bismarck é declarado Patrimonio da Humanidad por ser un símbolo do militarismo prusiano.

## Xeografía 
A localidade de Schönhausen (Elba) atópase a 70&nbsp;km ó norte de Magdeburgo, na beira leste do río Elba, a medio camiño entre Rathenow e Stendal.

## Véxase tamén
### Ligazóns externas 
*Páxina oficial de Schönhausen
Give Out But Don't Give Up

'''''Give Out But Don't Give Up'''* é o cuarto álbum da banda británica de rock alternativo Primal Scream, publicado o 28 de marzo de 1994 a través do selo Creation Records. Trátase da continuación do exitoso *Screamadelica*, e afástase enormemente do son dese traballo. Mentres *Screamadelica* era principalmente un álbum psicodélico, *Give Out But Don't Give Up'' está influenciado polo rock clásico e o blues.

## Listaxe de cancións
Torches (álbum)

***Torches*** é o álbum de estrea da banda estadounidense de indie pop Foster the People, publicado o 23 de maio de 2011 a través dos selos Columbia Records e Startime International.

## Listaxe de cancións
The Soft Bulletin

***The Soft Bulletin*** é o noveno álbum da banda estadounidense de rock alternativo The Flaming Lips, publicado o 17 de maio de 1999no Reino Unido e o 22 de xuño nos Estados Unidos a través do selo Warner Bros. Records. Obtivo unha amplo éxito entre a crítica, que o aclamou polo seu afastamento do anterior son guitarreiro do grupo, cara a un traballo máis elaborado.

A publicación en liña Pitchfork Media elixiu *The Soft Bulletin* como terceiro mellor álbum dos anos 90.

## Listaxe de cancións 
Tras o seu lanzamento, *The Soft Bulletin* foi obxecto de varas demandas á discográfica pola música comercial que soaba nel, debido á inclusión de remixes de varios temas. Ademais, os CDs estadounidense e británico conteñen un tema que o outro non ten, "The Spiderbite Song" e "Slow Motion" respectivamente.

### CD estadounidense
### CD británico e australiano
### Edición en vinilo
Thal, Estiria

**Thal** é unha vila de Austria, e un suburbio da cidade de Graz. A vila está a 3,2&nbsp;km do centro de Graz, e ten unha poboación de 2.138. É coñecida por ser o lugar de nacemento do actor e culturista Arnold Schwarzenegger.

## Véxase tamén 
### Ligazóns externas 
*Páxina oficial de Thal
Monster (álbum)

***Monster*** é o noveno álbum da banda estadounidense de rock alternativo R.E.M., publicado o 26 de setembro de 1994 a través do selo Warner Bros. Records. Coprodido pola banda e Scott Litt, *Monster* representou un cambio estilístico intencional con respecto aos anteriores traballos, *Out of Time* (1991) e *Automatic for the People* (1992), consistindo en arranxos sinxelos e guitarras altas e distorsionadas. As letras do vocalista Michael Stipe tratan sobre a natureza da fama, que canta mentres asume varias personaxes. Liderado polo sinxelo "What's the Frequency, Kenneth?", *Monster* estreouse no número 1 nos Estados Unidos. A banda promoveu o disco coa súa primeira xira dende 1989.

## Listaxe de cancións
Life Is Strange

***Life Is Strange*** é un videoxogo episódico e de drama interactivo do xénero da aventura gráfica. Foi desenvolvido por Dontnod Entertainment  e distribuído por Square Enix. O argumento do xogo céntrase en Maxine Caulfield, unha estudante de fotografía que descobre que ten a habilidade de rebobinar o tempo en calquera intre, permitíndolle revertir os procesos do efecto bolboreta. O xogo consta de cinco episodios. *Life Is Strange* está dispoñible para Microsoft Windows, PlayStation 4, PlayStation 3, Xbox One e Xbox 360 por distribución dixital.

## Véxase tamén 
### Ligazóns externas 
*Páxina oficial
Going Blank Again

***Going Blank Again*** é o segundo álbum da banda británica de rock alternativo Ride, publicado o 9 de marzo de 1992 a través do selo Creation Records. Foi producido por Alan Moulder e chegou ao número 5 na lista de álbums británica. En outubro do ano 2009 foi certificado ouro pola British Phonographic Industry tras vender 100.000 copias.

En outubro de 2016 Pitchfork Media situouno no número 5 da súa lista dos 50 mellores álbums de shoegaze de todos os tempos.

## Listaxe de cancións 
*Dous temas sen acreditar aparecen no álbum – 'King Bullshit' é a intro de 'Time Machine', e 'Motorway Madness' dá paso a 'OX4'

## Notas
Portugal no Festival de Eurovisión Júnior

**Portugal** participou por primeira vez no IV Festival de Eurovisión Júnior no 2006.

Tan só participou en dúas ocasións (2006 e 2007) onde non obtivo bos resultados. Un décimo cuarto e décimo sexto lugar respectivamente e nas dúas ocasións penúltimos.

Confirmou o seu retorno para o festival do 2014 ao igual que Grecia, pero os dous países retiráronse antes do plazo oficial.

A pesar da grande audiencia que tiña o festival, a RTP decidiu non participar en 2008. Tampouco amosou interese polo concurso tras a súa retirada.

## Participacións 
## Resultados das votacións 
Portugal deu as máximas puntuacións ata 2007 a...

Portugal recibiu as máximas puntuacións ata 2007 de...

## 12 puntos 
* Portugal deu 12 puntos a:

## Notas 
## Véxase tamén 
### Outros artigos 
* Portugal no Festival de Eurovisión
Elvin Bishop

**Elvin Leonard Bishop**, nado en Glendale (California) o 21 de outubro de 1942, é un músico e guitarrista estadounidense de blues e rock and roll.

## Discografía 
### Álbums de estudio 
**The Elvin Bishop Group* (1969)
**Feel It!* (1970)
**Rock My Soul* (1972)
**Let It Flow* (1974)
**Juke Joint Jump* (1975)
*''Struttin' My Stuff* (1975)
**Hometown Boy Makes Good!* (1976)
**Hog Heaven (1978)*
**Is You Is or Is You Ain't My Baby* (1981)
**Big Fun* (1988)
**Don't Let the Bossman Get You Down!* (1991)
**Ace in the Hole* (1995)
**The Skin I'm In* (1998)
**Party Till the Cows Come Home* (2004)
**Gettin' My Groove Back* (2005)
**The Blues Rolls On* (2008)
**Little Smokey Smothers & Elvin Bishop: Chicago Blues Buddies* (2009)
**Red Dog Speaks* (2010)
**Can't Even Do Wrong Right* (2014)

### Álbums ó vivo 
**Raisin' Hell* (1977)
**That's My Partner!* (2000)
**King Biscuit Flower Hour Presents in Concert* (2001)
**Booty Bumpin'* (2007)
**Raisin' Hell Revue'' (2011)

## Notas 
## Véxase tamén 
### Ligazóns externas 
*Páxina oficial
Antonio Elizondo Cocolina

**Antonio Elizondo Cocolina**, nado en Madrid o 2 de setembro de 1936, é un exfutbolista español que xogaba na demarcación de dianteiro.

## Traxectoria 
Formado nas categorías inferiores do Real Madrid CF debutou na Segunda División no Racing de Santander, equipo no que militou tres tempadas. En 1960 volveu a Madrid para xogar no AD Plus Ultra, porén ao ano seguinte fichou polo Celta de Vigo, ao igual que o seu compañeiro de equipo Tellez. No equipo galego destapouse como un gran goleador sendo o máximo anotador do equipo, con 15 goles entre liga e copa. A pesar da súa boa actuación e sen que trascendera as razóns deixou o equipo despois desta primeira tempada, volvendo a xogar en Segunda División algún anos despois no CE Europa.
Come Around Sundown

***Come Around Sundown*** é o quinto álbum da banda estadounidense de rock alternativo Kings of Leon, publicado o 15 de outubro de 2010 a través do selo RCA Records.

## Listaxe de cancións 
;Cancións extra
10cc

**10cc** é un grupo musical inglés de art rock formado en Stockport que acadou un grande éxito comercial na década de 1970. Nun comezo, o grupo estaba formado por catro músicos, Graham Gouldman, Eric Stewart, Kevin Godley e Lol Creme, que escribiron e gravaron xuntos durante tres anos antes de asumir o nome de "10cc" en 1972.

## Discografía 
* 1973: *10cc*
* 1974: *Sheet Music*
* 1975: *The Original Soundtrack*
* 1976: *How Dare You!*
* 1977: *Deceptive Bends*
* 1978: *Bloody Tourists*
* 1980: *Look Hear?*
* 1981: *Ten Out of 10*
* 1983: *Windows in the Jungle*
* 1992: *...Meanwhile*
* 1995: *Mirror Mirror*

## Notas 
## Véxase tamén 
### Ligazóns externas 
*Páxina oficial de Eric Stewart
Radiator

***Radiator*** é o segundo álbum da banda galesa de rock alternativo Super Furry Animals, publicado o 25 de agosto de 1997 a través do selo Creation Records. O disco chegou ao número 8 da lista británica. No ano 2005 foi reeditado cun disco extra con outras cancións da época.

## Listaxe de cancións 
* Agunhas edicións estadounidenses incluían *Out Spaced*, a colección de caras b da banda de 1998.
Reino de Silla

**Silla** foi un dos Tres reinos de Corea, e tamén unha das dinastías máis lonxevas da historia. Malia que foi fundado polo Rei Park Hyeokgeose, a dinastía foi gobernada polo clan Kim de Gyeongju (김, 金) durante 992 anos. O que naceu como unha xefatura nas confederacións de Samhan, outrora aliadas da China, conquistou eventualmente ós outros dous reinos, Baekje en 660 e Goguryeo en 668. Ademais, a "Silla unificada" como é chamada acotío, ocupou a meirande parte da península de Corea, mentres a parte norte rexurdiu como Balhae, un estado sucesor de Goguryeo. Despois de case 1.000 anos de goberno, Silla fragmentouse de novo en tres reinos, Silla, Hubaekje, e Taebong, entregando o poder á nova dinastía Goryeo en 935.

## Notas 
## Véxase tamén 
### Bibliografía 
* 
### Ligazóns externas 
* Museo de Gyenongju
Jean Baptiste Dieter

**Jean Baptiste Dieter**, nado como **Johannes Dieter** en Einhausen (Alemaña) o 30 de setembro de 1903 e finado en Samoa o 28 de xuño de 1955, foi un eclesiástico católico latino, vigairo apostólico do arquipélago das Navegadores dende 1953 até a súa morte.
## Traxectoria 
Foi ordenado sacerdote da Sociedade de María (maristas) o 29 de xuño de 1933, e a partir de 1937 comezou a traballar en Samoa. O 16 de novembro de 1953 foi nomeado vigairo apostólico do arquipélago das Navegadores e bispo titular de Ierafi. Recibiu a consagración episcopal de mans do nuncio Romolo Carboni o 19 de maio de 1954 en Apia, e tivo como co-consagrantes ao bispo de Christchurch Edward Michael Joyce e ao vigairo apostólico de Fidxi Victor Frederick Foley. Finou ao ano, o 28 de xuño de 1955; durante o seu breve pontificado tivo como principal prepcupación a formación dos sacerdotes locais, entre eles o futuro cardeal Pio Taofinuʻu, a quen ordenou sacerdote o 8 de decembro de 1954.

## Distincións 
No seu Einhausen natal unha rúa leva o seu nome (*Bischof-Dieter-Straße*).

## Notas 
### Ligazóns externas 
* Perfil en Catholic-Hierarchy.org 
* Perfil en GCatholic.org
Vicente Cupóns

**Vicente Cupóns**, nado en Barcelona foi un futbolista catalán que xogaba na demarcación de dianteiro centro.

## Traxectoria 
Comezou xogando en equipos locais de Cataluña, ata que decidiu trasladarse a Galicia en 1930 e xogar no Alondras CF de Cangas, xogando no equipo galego chamou a atención dos olleadores do Celta de Vigo, equipo polo que fichou ao ano seguinte. Na única tempada que xogou no Celta foi o máximo goleador do equipo, anotando 18 goles en 18 encontros entre Liga e Copa do Rei, porén os continuados problemas coa directiva fixeron que deixara o equipo a tres encontros de rematar a tempada.

Ao ano seguinte o adestrador José Planas, quen xa o dirixira no Celta chamouno para xogar no Racing de Ferrol, no equipo departamental xogou outra tempada, antes de volver a Cataluña e xogar no modesto Palafrugell.

## Véxase tamén 
### Ligazóns externas 
*
Acerbaixán no Festival de Eurovisión Júnior

**Azerbaidján** fixo a súa primeira aparición no Festival de Eurovisión Júnior 2012. Partía como unha das favoritas de Europa, mais quedou finalmente penúltimo.

A cadea de televisión do país, İTV Televiziya, pensaba debutar no Festival de Eurovisión Júnior 2008 (o mesmo ano que debutou no Festival de Eurovisión). Non obstante, un tempo despois de confirmar a súa participación, informou que se retiraba sen chegar a participar ao non atopar unha forma adecuada de realizar unha selección nacional do representante.

## Participación 
## Votacións 
* Azerbaidján deu máis votos a:

* Azerbaidján recibiu máis puntos de:

## 12 puntos 
* Azerbaidján deu os seus 12 puntos a:

## Notas 
## Véxase tamén 
### Outros artigos 
* Azerbaidján no Festival de Eurovisión
* Azerbaidján no Festival de Mozos Músicos de Eurovisión